CELEX: C2005/182/29
Language: sl
Date: 2005-07-23 00:00:00
Title: Sodba Sodišča (prvi senat) z dne 26. maja 2005 v zadevi C-77/04 (predlog za sprejem predhodne odločbe Cour de cassation): Groupement d'intérêt économique (GIE) Réunion européenne in drugi proti Zurich España, Société pyrénéenne de transit d'automobiles (Soptrans) (Bruseljska konvencija — Zahteva za razlago člena 6, točke 2 in določb Oddelka 3, poglavja II — Pristojnost na področju zavarovalništva — Tožba na odgovornost ali intervencijo med zavarovatelji — Primer večkratnih zavarovanj)

23.7.2005   
            
            
               SL
            
            
               Uradni list Evropske unije
            
            
               C 182/15
            
         
      SODBA SODIŠČA
   
   (prvi senat)
   z dne 26. maja 2005
   v zadevi C-77/04 (predlog za sprejem predhodne odločbe Cour de cassation): Groupement d'intérêt économique (GIE) Réunion européenne in drugi proti Zurich España, Société pyrénéenne de transit d'automobiles (Soptrans) (1)
   
   (Bruseljska konvencija - Zahteva za razlago člena 6, točke 2 in določb Oddelka 3, poglavja II - Pristojnost na področju zavarovalništva - Tožba na odgovornost ali intervencijo med zavarovatelji - Primer večkratnih zavarovanj)
   (2005/C 182/29)
   Jezik postopka: francoščina
   V zadevi C-77/04, katere predmet je predlog za sprejem predhodne odločbe na podlagi Protokola z dne 3. junija 1971 o razlagi Sodišča Konvencije z dne 27. septembra 1968 o pristojnosti in izvrševanju sodnih odločb v civilnih in gospodarskih zadevah, naslovljen na Sodišče z odločbo Cour de cassation (Francija) z dne 20. januarja 2004, ki je na Sodišče prispela dne 17. februarja 2004, v postopku Groupement d'intérêt économique (GIE) Réunion européenne in drugi proti Zurich España, Société pyrénéenne de transit d'automobiles (Soptrans), je Sodišče (prvi senat), v sestavi P. Jann, predsednik senata, N. Colneric, sodnica, J. N. Cunha Rodrigues (poročevalec), M. Ilešič in E. Levits, sodniki, generalni pravobranilec: F. G. Jacobs, sodni tajnik: K. H. Sztranc, administratorka, dne 26. maja 2005 razglasilo sodbo, katere izrek se glasi:
   
               1)
            
            
               Določbe Oddelka 3 Poglavja II Konvencije z dne 27. septembra 1968 o pristojnosti in izvrševanju sodnih odločb v civilnih in gospodarskih zadevah, kot je bila spremenjena s Konvencijo z dne 9. oktobra 1978 o pristopu Kraljevine Danske, Irske ter Združenega kraljestva Velike Britanije in Severne Irske, s Konvencijo z dne 25. oktobra 1982 o pristopu Helenske republike, s Konvencijo z dne 26. maja 1989 o pristopu Kraljevine Španije in Portugalske republike in s Konvencijo z dne 29. novembra 1996 o pristopu Republike Avstrije, Republike Finske in Kraljevine Švedske, se ne uporabljajo za poziv v zvezi z garancijo med zavarovalnicami, ki temelji na kopičenju zavarovanj.
            
         
               2)
            
            
               Člen 6, točka 2, navedene Konvencije se uporablja za poziv v zvezi z garancijo, ki temelji na kopičenju zavarovanj, če med prvotnim postopkom in tožbo glede garancije obstaja zveza, ki omogoča ugotovitev, da pri izbiri pristojnega sodišča ne gre za zlorabo.
            
         
      (1)  UL C 85, 3.4.2004.